Neuvoston direktiivi 90/486/ETY, annettu 17 päivänä syyskuuta 1990, sähköllä toimivia hissejä koskevan jäsenvaltioiden lainsäädännön lähentämisestä annetun direktiivin 84/529/ETY muuttamisesta



Virallinen lehti nro L 270 , 02/10/1990 s. 0021 - 0022

Suomenk. erityispainos Alue 13 Nide 19 s. 0246

Ruotsink. erityispainos Alue 13 Nide 19 s. 0246



NEUVOSTON DIREKTIIVI, annettu 17 päivänä syyskuuta 1990, sähköllä toimivia hissejä koskevan jäsenvaltioiden lainsäädännön lähentämisestä annetun direktiivin 84/529/ETY muuttamisesta (90/486/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että neuvoston direktiiviä 84/529/ETY(4), sellaisena kuin se on muutettuna komission direktiivillä 86/312/ETY(5), voidaan tarpeellisin muutoksin soveltaa hydrauli- tai sähköhydraulikäyttöisiin hisseihin, standardia EN 81-1, johon direktiivi 84/529/ETY perustuu, on kyseisen direktiivin julkaisemisen jälkeen täydennetty standardilla EN 81-2, joka koskee hydrauli- tai öljyhissejä, direktiivin 84/529/ETY soveltamisalaa olisi kiireellisesti laajennettava, koska valmistajat kohtaavat merkittäviä teknisiä yhteisön sisäisen kaupan esteitä, jotka uhkaavat vääristää markkinat, ja toimenpiteet sisämarkkinoiden asteittaiseksi toteuttamiseksi on toteutettava 31 päivään joulukuuta 1992 mennessä, ON ANTANUT TÄMÄN DIREKTIIVIN: 1 artikla Muutetaan direktiiviä 84/529/ETY seuraavasti: 1 Korvataan direktiivin nimi seuraavasti: "Neuvoston direktiivi 84/529/ETY, annettu 17 päivänä syyskuuta 1984, sähköllä, hydraulisesti tai öljysähköisesti toimivia hissejä koskevan jäsenvaltioiden lainsäädännön lähentämisestä"; 2 Korvataan ensimmäinen johdantokappale seuraavasti: "Sähköllä, hydraulisesti tai öljysähköisesti toimivien hissien rakentamista ja tarkastusta koskevat jäsenvaltioissa velvoittavat säännökset, jotka eroavat jäsenvaltioittain ja ovat sen vuoksi näiden hissien kaupan esteenä; tämän vuoksi on tarpeen lähentää näitä säännöksiä"; 3 Korvataan 1 artiklan 1 kohta seuraavasti: "1 Tätä direktiiviä sovelletaan kiinteästi asennettuihin, sähköllä, hydraulisesti tai öljysähköisesti toimiviin, tiettyjä tasoja palveleviin nostolaitteisiin, joissa on henkilöiden tai henkilöiden ja tavaroiden kuljettamiseen suunniteltu kori, jota kannattavat köydet tai ketjut tai jota tukee yksi tai useampi hydraulisylinteri ja joka liikkuu ainakin osittain pystysuorassa tai pystysuoran suhteen enintään 15 astetta kallistettuina olevien johteiden välissä, jäljempänä 'hisseihin`."; 4 Poistetaan 1 artiklan 2 kohdan kolmannesta luetelmakohdasta seuraava: "henkilö- tavara- tai huoltohisseihin, jotka eivät ole sähkömoottorikäyttöisiä, nestetoimisiin laitteisiin (erityisesti hydrauli- ja öljyhissit),"; 5 Liitteessä I: a) korvataan 1 kohta seuraavasti: "1 Edellä 1 artiklan 1 kohdassa tarkoitettujen laitteiden on, 2 kohdassa tarkoitettuja kohtia lukuun ottamatta, noudatettava seuraavia Euroopan standardointikomitean (CEN) antamia standardeja: - EN 81-1 (painos: joulukuu 1985). Hissien ja huoltohissien rakentamista ja asentamista koskevat turvallisuussäännöt. Osa 1: Sähkökäyttöiset hissit. - EN 81-2 (painos: marraskuu 1987). Hissien ja huoltohissien rakentamista ja asentamista koskevat turvallisuussäännöt. Osa 2: Hydraulikäyttöiset hissit."; b) korvataan 2 kohdassa "2 Tätä standardia sovelletaan seuraavin muutoksin: 2.1 Kohta 12.4.2.1" seuraavasti: "2 Näitä standardeja sovelletaan seuraavin muutoksin: 2.1 Kohta 12.4.2.1 (soveltuu ainoastaan standardiin EN 81-1-joulukuun 1985 painos)". 2 artikla 1 Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset kuuden kuukauden kuluessa tämän direktiivin tiedoksi antamisesta(6). Niiden on ilmoitettava tästä komissiolle viipymättä. 2 Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä syyskuuta 1990. Neuvoston puolesta Puheenjohtaja P. ROMITA (1) EYVL N:o C 17, 24.1.1990, s. 9 (2) EYVL N:o C 149, 18.6.1990, s. 144 ja 12 päivänä syyskuuta 1990 tehty päätös (3) EYVL N:o C 168, 10.7.1990, s. 3 (4) EYVL N:o L 300, 19.11.1984, s. 86 (5) EYVL N:o L 196, 18.7.1986, s. 56 (6) Tämä direktiivi on annettu tiedoksi jäsenvaltioille 24 päivänä syyskuuta 1990.